**Csongrád Város Polgármesterétől**

Száma: Önk/ 88-3/2023.

Témafelelős: Dr. Juhász László jegyző

**E l ő t e r j e s z t é s**

**Csongrád Városi Önkormányzat Képviselő-testületének**

**2023. december 21.-ei** ülésére.

**Tárgy:** A Képviselő-testület 2024. I. félévi munkaterve

**Tisztelt Képviselő-testület!**

Csongrád Városi Önkormányzat Képviselő-testületének az *„Önkormányzat és Szervei Szervezeti és Működési Szabályzatáról”* szóló 27/2019. (XI. 22.) önkormányzati rendelet (a továbbiakban: SZMSZ) 15. § (1) bekezdése értelmében a Képviselő-testület gazdasági és fejlesztési terve végrehajtására évente I. és II. félévi munkatervet készít.

A munkaterv tervezetét - a polgármester irányításával - a jegyző állítja össze és a polgármester terjeszti a Képviselő-testület elé.

A munkaterv tervezetébe azon napirendek kerültek felvételre, amelyek a Képviselő-testület feladat-és hatáskörébe tartoznak, jogszabály alapján kötelezően megtárgyalandók, vagy a napirendre vételükről a képviselő-testület már korábban döntött.

Az ülések napirendjei év közben kiegészülnek további olyan aktuális, döntést igénylő témákkal, amelyekről jelenleg még nincs ismeretünk, ezért a tervezetben felsorolt napirendek sorrendje annak megfelelően változhat.

Tekintettel a 2024. évi önkormányzati választásokra - a megszokottól eltérően - az I. félévi munkaterv a szeptemberi ülés időpontját és napirendjeit is tartalmazza.

A korábbi évekhez hasonlóan, a Képviselő-testület bizottságai munkatervet készíthetnek, ezért kérem a **testület bizottságait**, hogy az elfogadott munkaterv ismeretében, az abban foglalt időszakra kiterjedően, 2024. január 17. napjáig **készítsék el munkatervüket**.

Kérem a Tisztelt Képviselőket, hogy a mellékelt munkaterv-tervezetet vitassák meg mind az időpontokat, mind a napirendi témákat érintően, és az esetlegesen módosított tervezet szerint állapítsák meg a Képviselő-testület 2024. I. félévi munkatervét.

**Határozati** **javaslat**

Csongrád Városi Önkormányzat Képviselő-testülete a 2024. I. félévi munkatervét a melléklet szerint állapítja meg.

1. A Képviselő-testület utasítja a jegyzőt, hogy a részletes munkaterv összeállításáról, és az érdekeltek részére történő kiadásáról gondoskodjon.

Határidő**:** 2024. január 15.

Felelős**:** Dr. Juhász László jegyző

2. A Képviselő-testület felhívja a bizottságok elnökeit, hogy a 2024. I. félévi munkatervüket 2024.január 17. napjáig készítsék el.

Határidő: szöveg szerint

Felelős: a bizottságok elnökei

Erről jegyzőkönyvi kivonaton értesítést kap:

1./ a képviselő-testület tagjai

2./ Dr. Juhász László jegyző

3./ a napirend elkészítésében érintettek

Csongrád, 2023. december 13.

Bedő Tamás

polgármester

***CSONGRÁD VÁROS ÖNKORMÁNYZATA KÉPVISELŐ-TESTÜLETÉNEK***

***MUNKATERVE***

***2024. január 01. és 2024. 09.26. közötti időszakra***

**JANUÁR 25., 9.00 óra**

**Előterjesztések elkészítésének határideje: 2024. január 17.**

* Saját bevételek és adósságot keletkeztető kötelezettségek bemutatása

*Elkészítésért felelős:* Gazdálkodási Iroda

* Beszámoló a Kábítószerügyi Egyeztető Fórum 2023. évi munkájáról

*Elkészítésért felelős:* Szociális és Lakásügyi Iroda

* Kishajó kikötő 2023. évi üzemeltetéséről beszámoló

*Az anyag készítője:* az üzemeltető

*Elkészítésért felelős:* Fejlesztési, Vagyongazdálkodási és Üzemeltetési Iroda

* A Csongrádi Óvodák Igazgatósága óvodái nyári nyitvatartási rendjének jóváhagyása

*Előkészítésért felelős:* Cseri Gábor alpolgármester

* Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyári nyitvatartási rendjének jóváhagyása

*Elkészítésért felelső:* Szociális és Lakásügyi Iroda

- Általános iskolai körzetek kialakításával kapcsolatos vélemény

*Elkészítésért felelős:* Szociális és Lakásügyi Iroda

**FEBRUÁR 15.**

**Előterjesztések elkészítésének határideje: 2024. február 7.**

- Csongrád Városi Önkormányzat 2024. évi költségvetése

*Elkészítésért felelős:* Gazdálkodási Iroda

- Az Alsó- Tisza-menti Önkormányzati Társulás és az általa fenntartott intézmények 2023. évi költségvetésének véleményezése

*Az anyag elkészítője:* ATMÖT székhely szerinti jegyző

*Előterjesztő*: Gazdálkodási Iroda

* Beszámoló a Baptista Tevékeny Szeretet Misszió fenntartásában lévő Új Esély Központ Csongrád 2023. évi működéséről

*Elkészítésért felelős:* Szociális és Lakásügyi Iroda

* Beszámoló a Magyar Máltai Szeretetszolgálat Egyesület fenntartásában működő Gondviselés Háza -Aranysziget Időskorúak Otthona Csongrád, valamint a Gondviselés Háza-Fogyatékkal Élők Kisréti Otthona I. Csongrád, és a Gondviselés Háza-Fogyatékkal Élők Kisréti Otthona II. Csongrád munkájáról

*Elkészítésért felelős:* Szociális és Lakásügyi Iroda

- Csongrád város ifjúsági intézkedési tervének felülvizsgálata

*Elkészítésért felelős*: Cseri Gábor alpolgármester

* Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI. 19.)önkormányzati rendelet módosítására

*Elkészítésért felelős:* Szociális és Lakásügyi Iroda

- Hozzájárulás a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 3/2017.(II.28.)önkormányzati rendelet módosításáról szóló Csanytelek Község Önkormányzata Képviselő-testülete általi önkormányzati rendelet tervezet véleményezéséhez.

*Elkészítésért felelős:* Szociális és Lakásügyi Iroda

* A Művelődési Központ és Városi Galéria 2023. évről szóló szakmai beszámolója, valamint 2024. évi munkaterve

*Az anyag elkészítője:* Dr. Hörömpöliné Víkor Katalin intézményvezető

*Előterjesztő*: Cseri Gábor alpolgármester

- A Csongrádi Információs Központ Csemegi Károly Könyvtár és Tari László Múzeum 2023. évről szóló szakmai beszámolója, valamint 2023. évi munkaterve

*Az anyag elkészítője:* Illés Péter intézményvezető

*Előterjesztő*: Cseri Gábor alpolgármester

- Javaslat óvodai beíratások időpontjára a 2024/2025-ös nevelési évet érintően

*Elkészítésért felelős*: Cseri Gábor alpolgármester

- Polgármester 2024. évi szabadság ütemterve

*Elkészítésért felelős*: Polgármesteri Titkárság

**MÁRCIUS 21., 9.00 óra**

**Előterjesztések elkészítésének határideje: 2024. március 14.**

- Tájékoztató a Csongrádi Hivatásos Tűzoltó-parancsnokság 2023. évben végzett munkájáról

*Az anyag elkészítője:* Kajtár István tü.alezredes, tűzoltóparancsnok

*Előterjesztő*: Dr. Juhász László jegyző

Beszámoló a Városgazdasági, Ügyrendi-és Összeférhetetlenségi Bizottság munkájáról

*Elkészítésért felelős:* Jegyzői Iroda

- Beszámoló az Oktatási-, Művelődési, Vallási-és Sport Bizottság munkájáról

*Elkészítésért felelős:* Cseri Gábor alpolgármester

- Beszámoló az Egészségügyi-és Szociális Bizottság munkájáról

*Elkészítésért felelős:* Szociális és Lakásügyi Iroda

* Tájékoztatás az MVM ZRT. Csongrád város közigazgatási területén végzett tevékenységéről

*Elkészítésért felelős:* Fejlesztési, Vagyongazdálkodási és Üzemeltetési Iroda

* Piroskavárosi Szociális Család- és Gyermekjóléti Intézmény Intézményvezetői megbízás (2019. június 01-től 2024. május 31-ig)

*Elkészítésért felelős:* Szociális és Lakásügyi Iroda

**ÁPRILIS 18., 9.00 óra**

**Előterjesztések elkészítésének határideje: 2024. április 11.**

- Csongrád város közrendjének, köz- és közlekedés-biztonságának helyzete

*Az anyag elkészítője:* Kun József r.alezredes, városi rendőrkapitány

*Előterjesztő*: Dr. Juhász László jegyző

- Tájékoztató a Tiszai Vízirendészeti Rendőrkapitányság munkájáról

*Az anyag elkészítője:* Busi László r.ezredes rendőrségi főtanácsos, kapitányságvezető

*Előterjesztő*: Dr. Juhász László jegyző

- 2024. évi költségvetés I. negyedéves előirányzat módosítása

*Elkészítésért felelős:* Gazdálkodási Iroda

- Tájékoztató a gyermekjóléti-gyermekvédelmi feladatok ellátásáról

*Elkészítésért felelős*: Szociális és Lakásügyi Iroda

## - Civil szervezetek 2024. évi támogatása

*Elkészítésért felelős*: Cseri Gábor alpolgármester

- Sportszervezetek 2024. évi támogatása

*Elkészítésért felelős*: Cseri Gábor alpolgármester

* Javaslat Pedagógiai Díj adományozására

*Elkészítésért felelős*: Cseri Gábor alpolgármester

* Javaslat Testnevelési és Sport Díj adományozására

*Elkészítésért felelős*: Cseri Gábor alpolgármester

**MÁJUS 23., 9.00 óra**

**Előterjesztések elkészítésének határideje: 2024. május 15.**

- Beszámoló a 2019-2024. évekre szóló gazdasági és munkaprogram végrehajtásáról; az önkormányzat 5 éves tevékenységéről

*Elkészítésért felelős:* Fejlesztési, Vagyongazdálkodási és Üzemeltetési Iroda

- Beszámoló a 2023. évi önkormányzati költségvetés végrehajtásáról

*Elkészítésért felelős:* Gazdálkodási Iroda

- Az Alsó- Tisza-menti Önkormányzati Társulás és az általa fenntartott intézmények 2023. évi költségvetésének végrehajtásáról szóló beszámoló véleményezése

*Az anyag elkészítője:* ATMÖT székhely szerinti jegyző

*Előterjesztő*: Gazdálkodási Iroda

- A Csongrádi Közmű Szolgáltató Kft. 2023. évi beszámolója

- A Csongrádi Közmű Szolgáltató Kft. 2024. évi üzleti tervének jóváhagyása

-A Csoterm Kft. 2023. évi beszámolója, ügyvezetőjének javadalmazása

-A Csoterm Kft. 2024. évi üzleti tervének jóváhagyása

* A Csongrád Televízió Kft. 2023. évi beszámoló jóváhagyása
* A Csongrád Televízió Kft. 2024. évi üzleti tervének jóváhagyása

- FBH-NP Közszolgáltató Nonprofit Kft. 2023. évi beszámolója

- FBH-NP Közszolgáltató Nonprofit Kft. 2024. évi üzleti tevének jóváhagyása

- Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2023. évi beszámolója

- Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2024. évi üzleti tervének jóváhagyása

- Vendégváró Szolgáltató Szociális Szövetkezet 2023. évi beszámolója

- Csongrádi Homokföveny Idegenforgalmi Szociális Szövetkezet 2023. évi beszámolója

*A Kft-k, Szövetkezetek beszámolói, munkatervei elkészítésében témafelelős:*

*Fejlesztési, Vagyongazdálkodási és Üzemeltetési Iroda*

## - Tájékoztató a 2024/2025-ös nevelési év óvodai beíratásáról Csongrád városában

*Elkészítésért felelős*: Cseri Gábor alpolgármester

* Javaslat Egészségügyi Díj adományozására

*Elkészítésért felelős*: Szociális és Lakásügyi Iroda

- Díszpolgári cím és „PRO URBE – CSONGRÁD” kitüntetés adományozására eseti bizottság létrehozása.

*Elkészítésért felelős*: Jegyzői Iroda

**JÚNIUS 20., 9.00 óra**

**Előterjesztések elkészítésének határideje: 2024. június 12.**

- Tájékoztató az alapítványok tevékenységéről

*Elkészítésért felelős*: Cseri Gábor alpolgármester

* Mészáros Zoltán emlékére Szociális Alapítvány beszámolója

*Elkészítésért felelős*: Szociális és Lakásügyi Iroda

- 2024. évi költségvetés II. negyedéves előirányzat-módosítása

*Elkészítésért felelős*: Gazdálkodási Iroda

## Javaslat Csongrád Város Díszpolgára cím adományozására

* Javaslat Pro Urbe-Csongrád kitüntetés adományozására
* Javaslat Város Közösségéért Díj adományozására

*Elkészítésért felelős:* Jegyzői Iroda

**AUGUSZTUS 20.**

***ünnepi ülés***

*- városi kitüntetések átadása, ünnepi műsor*

**AUGUSZTUS 29.,** **09.00 óra**

**Előterjesztések elkészítésének határideje: 2024. augusztus 22.**

- Beszámoló a 2024. I. félévi önkormányzati költségvetés végrehajtásáról

*Elkészítésért felelős:* Gazdálkodási Iroda

**SZEPTEMBER 26.**, **09.00 óra**

**Előterjesztések elkészítésének határideje: 2023. szeptember 19.**

* Csatlakozás a BURSA Hungarica Felsőoktatási Önkormányzati Ösztöndíjpályázat 2024. évi fordulójához, és tájékoztató az előző évi forduló eredményeiről

*Elkészítésért felelős:* Szociális és Lakásügyi Iroda

* Javaslat Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására

*Elkészítésért felelős:* Szociális és Lakásügyi Iroda